tartuNLP/wikipedia-smugri-20251201 huggingface dataset:
Götan kanava

Götan kanava () on kanava Ruotsissa. Pohjanmeren Itämereen yhdistävä 390 kilometriä pitkä vesiväylä kulkee Ruotsin poikki. Reitti nousee Pohjanmerestä Götajokea Vänerniin, josta se kulkee kanavassa läpi Vätterniin ja edelleen Itämereen. Varsinainen kanava on 190,5 kilometriä pitkä. Kanavaa rakennettiin yli 20 vuotta ja se valmistui vuonna 1832. Sen suunnittelusta vastasi ruotsalainen valtiomies Baltzar von Platen ja rakentamista johti skotlantilainen insinööri Thomas Telford. Kanavan sulut mahdollistavat enimmillään 32 metriä pitkien, 7 metriä leveiden ja syväykseltään 2,8 metristen alusten liikennöinnin. Götajoen osuus on osittain valtamerilaivoille sopimaton.
Historia.
Ensimmäisten suunnitelmien kanavasta kerrotaan lähteneen vuonna 1516 Linköpingin piispan Hans Braskin kirjoituksista. Kesti kuitenkin vuosisatoja, ennen kuin saksalaissyntyinen, Ruotsin laivaston upseeri, Baltzar von Platen ryhtyi toteuttamaan suunnitelmia käytännössä. Hän sai projektille taloudellisen ja poliittisen tuen. Suurimman tukijan hän sai juuri vihitystä kuninkaasta Kaarle XIII:sta, jonka mukaan kanava olisi erinomainen osoitus modernista Ruotsista. 
Projekti aloitettiin virallisesti 11. huhtikuuta 1810. Sen budjetti oli 24 miljoonaa riikintaaleria. 
Kanavan rakentaminen oli kyseisen ajan yksi suurimmista yksittäisistä rakennusprojekteista. Sen toteuttamiseen kului 22 vuotta ja 58 000 työläistä osallistui sen rakentamiseen. Skotlantilainen Thomas Telford kehitti yksityiskohtaisen suunnitelman kanavan suluista. Hän matkusti Ruotsiin 1810 ohjaamaan rakennusprojektia.
Götan kanava avattiin virallisesti 26. syyskuuta 1832. Von Platen menehtyi kaksi vuotta aikaisemmin, eikä koskaan nähnyt valmista kanavaa. Kanavasta ei koskaan tullut kaupallista menestystä, sillä Ruotsin rautatiejärjestelmä oli kehittynyt valtavasti, eikä sitä tarvinnut kanavan tapaan sulkea talven ajaksi.
Nykyaika.
Ruotsalaiset valitsivat kanavan Ruotsin "seitsemästä ihmeestä" suurimmaksi Aftonbladet-lehden äänestyksessä 2007. Osia kanavasta käytetään edelleen rahdin kuljetukseen, mutta pääasiallinen käyttötarkoitus on huvialusliikenteessä.
Kusessa

Kusessa on suomalaisen rock-muusikon Veltto Virtasen vuonna 1976 julkaistu debyyttialbumi sooloartistina. Levyn koko nimi on Kusessa eli tarinoita kehityskaudelta koirasta kissaan, ja se julkaistiin "Veltto V." -nimellä.
Albumista julkaistiin re-masteroitu CD-painos vuonna 2007.
Kappaleet.
CD:n bonuskappaleet (demoja suunnitellulle Kusessa II -LP:lle)
Taininiemi

Taininiemi on kylä Simojokivarressa Simon kunnassa. Kylä sijaitsee Simojoen Tainikosken varrella paikassa, jossa Simojoki ja Tainijoki yhtyvät. Simon ja Ranuan välinen seututie 924 sekä Taininiemen ja Kiimingin välinen seututie 849 risteävät Taininiemellä. Kylässä on myös matkailuvaunualue.
Kylän nimi kirjoitetaan usein väärin muodossa "Tainiemi".
Shelley Morrison

Shelley Morrison, oik. Rachel Mitrani, (26. lokakuuta 1936 New York City – 1. joulukuuta 2019) oli yhdysvaltalainen näyttelijä. Hänet tunnetaan myös nimellä Rachel Domínguez, jota hän käytti lähinnä uransa alkuaikoina. Morrison on näytellyt elokuvissa, teatterissa ja televisiossa 1960-luvulta lähtien. Hänet tunnetaan luultavasti parhaiten rooleista tv-sarjoissa "General Hospital" ja "Will &amp; Grace".
Morrison syntyi 26. lokakuuta vuonna 1936 New York Cityssä New Yorkin osavaltiossa sefardijuutalais-espanjalaiseen perheeseen. Hänen isänsä kuoli Morrisonin ollessa vasta nuori tyttö ja hän muutti äitinsä kanssa Los Angelesiin, Kaliforniaan. Morrison opiskeli myöhemmin Los Angeles City Collegessa.
Vaikka Morrison luultavasti tunnetaan parhaiten 1990-luvulla alkaneesta tilannekomediasta "Will &amp; Grace" ja muista vierailuistaan tv-sarjoihin, on hän esiintynyt myös monessa elokuvassa kuten "Kultakahle" (1965) ja "Avioero amerikkalaisittain" (1967). Vuonna 1999 Morrison teki vierailun tv-sarjaan "Will &amp; Grace". Hänen hahmonsa Rosario Salazarin piti esiintyä vain yhdessä jaksossa, mutta katsojat pitivät hänestä ja Rosario päätettiin pitää sarjassa. Morrison esitti häntä aina sarjaan loppuun saakka vuoteen 2006 asti.
Titanomakhia

Titanomakhia (, ) eli "titaanien taistelu" oli kreikkalaisessa mytologiassa titaanien ja olympolaisten jumalten välillä käyty monivuotinen taistelu.
Taistelussa Zeuksen johtamat jumalat hyökkäsivät linnoitukseen, jonka Kronoksen johtamat titaanit olivat rakentaneet Othrys-vuorelle Thessalian tasangon toiselle laidalle, Olymposvuorta vastapäätä. Kun sotaa oli käyty kymmenen vuotta ilman suurempia tuloksia, olympolaisten ylijumala Zeus päätti äitinsä kehotuksesta vapauttaa kykloopit, jotka takoivat hänen salamansa, sekä kolme satakätistä giganttia, Gaian ja Uranoksen hirmuisimmat jälkeläiset: hekatonkheires-jättiläiset. Olympolaiset antoivat näille nektaria ja ambrosiaa, jumalten ruokaa, ja saivat heidät vannomaan uskollisuutta Zeukselle. Satakätisten giganttien avulla olympolaiset hyökkäsivät uudestaan titaanien kimppuun. Gigantit hylkäsivät jumalten antamat aseet havaittuaan, ettei niistä ollut hyötyä titaanien vahvoja muureja vastaan. Sen sijaan he raastoivat kalliosta suuria järkäleitä ja paiskasivat nämä kohti titaanien puolustusmuureja. Titaanit maksoivat samalla mitalla, mikä johti niin valtaisaan myllerrykseen, että koko maa tärisi. Kun Zeus näki, että hänen temppelinsä, jonka Hefaistos oli rakentanut, oli vaarassa romahtaa, hän raivostui ja käytti ensimmäisen kerran kaikkia voimiaan. Samalla satakätiset ottivat kiven jokaiseen käteensä ja heittivät 300 kiveä kerralla titaanien niskaan. Tällöin titaanien vastarinta murtui ja heidät ajettiin Tartarokseen, manalan syvimpään kolkkaan.
Titanomakhiasta kerrotaan muun muassa Hesiodoksen "Jumalten synnyssä". Se oli aiheena myös kadonneessa eepoksessa "Titanomakhia".
Fernando Lugo

Fernando Lugo Méndez (s. 30. toukokuuta 1951) on paraguaylainen poliitikko ja entinen katolisen kirkon piispa. Hän voitti maan 20. huhtikuuta 2008 järjestetyt presidentinvaalit ja astui virkaansa 15. elokuuta.
Lugo vihittiin papiksi elokuussa 1977 ja San Pedron piispaksi 1994. Vapautuksen teologia vaikutti voimakkaasti Lugoon ja hänet tunnettiin köyhien piispana.
Lugo erosi joulukuussa 2006 papin virasta ryhtyäkseen ehdokkaaksi maan presidentinvaaleissa. Katolinen kirkko kielsi hänen eronsa, koska piispaksi ryhdytään vapaaehtoisesti ja ikuiseksi ajaksi. Kirkko on vaatinut häntä jatkamaan piispan tehtäviään, mutta pidättänyt hänet tehtävistään. Paraguayn perustuslaki puolestaan kieltää kirkollisissa asemissa toimivia tulemasta valituiksi. Hän sai kuitenkin paavi Benedictus XVI:lta siunauksen tehtävään ja vapautuksen piispanvirasta.
Lugo puhuu sujuvasti kumpaakin Paraguayn virallista kieltä, espanjaa ja guaranía.
Lugo sai vaaleissa noin 40 prosenttia äänistä, ja hänen merkittävin kilpailijansa Blanca Ovelar sai 30 prosenttia. Lugo astui virkaansa 15. elokuuta 2008.
Lugo tunnusti huhtikuussa 2009 olevansa kaksivuotiaan pojan isä.
Myöhemmin kaksi muutakin naista sanoi Lugon olevan lapsensa isä.
Maan pohjoisosassa toimiva Paraguayn kansanarmeija (Ejército del Pueblo Paraguayo), joka surmasi poliisin ja suurtilan yksityisvartijoita, sekä on kaapannut kaksi rikasta karjankasvattajaa, sai Lugon julistamaan kesäkuussa 2010 neljään departementtiin poikkeustilan ja lähettämään 3000 armeijan sotilasta paikalle. EPP:ssa arvioidaan olevan noin 20 jäsentä.
Elokuussa 2010 Lugolla diagnosoitiin syöpä rintakehässä, nivusissa ja lannenikamissa. Hän joutui kemoterapiaan São Pauloon, jolloin oppositio vaati häntä jättämään asemansa ja varapresidentti Federico Francoa astumaan virkaan.
Vuoden 2012 alussa Lugo diagnosoitiin täysin parantuneeksi syövästä.
Kesäkuussa 2012 Lugo pantiin viralta kongressin äänestyksessä. Äänestyksen syy oli poliisin ja maattomien maanviljelijöiden yhteenotto, jossa kuoli 17 ihmistä. Kongressi piti Lugoa vastuussa tapahtumista. Monet naapurimaat pitivät Lugon viraltapanoa vallankaappauksena. Varapresidentti Federico Franco vannoi virkavalan ja toimii maan presidenttinä vuoden 2013 loppuun.
Adriana Lima

Adriana Francesca Lima (s. 12. kesäkuuta 1981 Salvador, Bahia) on brasilialainen huippumalli. Hänet tunnetaan parhaiten yhteistyöstään Victoria's Secretin kanssa. Lima on 178 cm pitkä.
13-vuotiaana Lima "löydettiin" ostoskeskuksesta ja kaksi vuotta myöhemmin hän osallistui Ford Supermodel -mallikilpailuun, jossa hän sijoittui lopulta toiseksi. Hän sai sopimuksensa Fordin kanssa ja muutti New York Cityyn, Yhdysvaltoihin. Uransa alkuvaiheessa Lima esiintyi lähinnä lehdissä, muun muassa "Voguessa" ja "Marie Clairessa". Hänen läpimurtonsa oli vaatemerkki Vassaretten kanssa tehty mainoskampanja. Lima on sen jälkeen tehnyt töitä muun muassa meikkiyhtiö Maybellinelle, Victoria's Secretille ja Mossimolle. Vuonna 2007 hän oli kolmanneksi suuripalkkaisin malli Gisele Bündchenin ja Kate Mossin jälkeen.
Yksityiselämä.
Adriana Lima on ollut naimisissa serbialaisen koripalloilija Marko Jarić kanssa. Pari vihittiin 14. helmikuuta 2009. Toukokuussa 2009 Lima ilmoitti odottavansa esikoistaan aviomiehensä kanssa. Heillä on kaksi tytärtä, Valentina Lima Jarić (s. 15. marraskuuta 2009) ja Sienna (s. 12. syyskuuta 2012). Toukokuussa 2014 Lima ja Jaric ilmoittivat eroavansa.
Jongunjoki

Jongunjoki on erämainen joki Itä-Suomessa. Se alkaa Kuhmon puolelta Kainuusta Jonkerinjärvestä ja jatkaa monia pieniä mutkia tehden kulkuaan Lieksaan, Pohjois-Karjalaan ja yhtyy Lieksanjokeen. Joen pituus on 76 km ja valuma-alue 1 135 km². Keskivirtaama on 14 m³/s, huippuvirtaama 155 m³/s ja keskimääräinen pienin virtaama 3 m³/s. Joki on tärkeä melontareitti. Joen latvajärvi Jonkeri on 196 metriä merenpinnasta, ja putousta on 68 km pitkällä melontareitillä 80 m. Reitti sisältää monia helppolaskuisia koskia. 
Jongunjoen vanhojen metsien suojelualue.
Jongunjoen vanhojen metsien suojelualue sijaitsee Lieksan pohjoisella rajalla Lieksa-Kuhmo-tien molemmilla puolilla. Se ei ulotu Jongunjoen rantaan. Sen pinta-ala on 337 ha. Jongunjoen suojelualue on merkittävä Lieksan pohjoisosan vanhojen metsien suojelun kannalta. Alue on ollut aiemmin Metsähallituksen luonnonhoitometsä.
Tholos

Tholos () on eräistä historiallisista rakennelmista ja rakennuksista käytetty nimitys. Varhaiset "tholokset" olivat Lähi-idän taloja, joissa kupolikattoiseen osaan vei pitkulainen suorakaiteen muotoinen eteinen. Muinaiskreikkalaiset ja näiden edeltäjät minolaiset ja mykeneläiset rakensivat myöhemmin "tholoksia" Kreetalle, Kreikkaan ja Etelä-Espanjaan. Näissä kivillä tai maalla peitettyyn hautakupoliin vie suora käytävä. Klassisessa kreikkalaisessa arkkitehtuurissa "tholos" on tyypillisesti pyöreä temppeli tai muu rakennus.
Tholos-haudat.
Kupolihauta on pyöreä, korkea, valeholvattu hautakammio, johon tavallisesti johtaa pitkä, avonainen, kivinen käytävä, "dromos". Nykyään kuuluisimmat kupolihaudat sijaitsevat Kreikassa ja Etruriassa. Nimekkäin niistä lienee niin kutsuttu Atreuksen aarrekammio, joka sijaitsee Mykenen Leijonaportin lähellä.
Tholoksen edessä voi olla myös kivinen esihalli. Tholos-hauta perustunee alkujaan erääseen Lähi-idän pyöreään kupolikattoiseen talotyyppiin.
Kupolikattoisia, pyöreäpohjaisia majoja ja taloja rakennettiin Lähi-idässä hyvin varhain, ja niitä esiintyi varhaisella esikeraamisella ajalla laajalti. Mehiläispesää muistuttavia asuintaloja ilmestyi noin 7000 eaa. Choirokoitíaan Kyprokselle. Myöhemmin esikeraamisella ajalla yleistyi suorakaiteen muotoinen talotyyppi. Tholos saattaa olla näiden kahden tyypin yhdistelmä.
Varhaisimmat tholokset tehtiin joskus 6. vuosituhannella Pohjois-Mesopotamian ja Syyrian seuduilla muun muassa Tell Arpatsjiyahin. Niitä rakensi Halafin kulttuuri, joka kesti noin 700 vuotta. Nämä lienevät olleen temppeleitä, asuintaloja tai hautoja. Syyriassa näkee nykyäänkin tholos-tyyppisiä mehiläispesää muistuttavia savirakennusten kattoja. Joidenkin mielestä tholos-rakennelmatyyppi liittyy puolipaimentolaisten elämäntapaan.
Halafin jälkeen tholosten rakenteminen näyttää pysähtyneen, ja tholosten rakentamisessa oli katkos tai historian tiedoissamme aukko. Seuraavan kerran tholoksia tavataan esiminolaisessa Etelä-Kreetassa joskus välillä 4000–3000 eaa.. Näitä hautoja rakennettiin siellä yli tuhat vuotta, ja jotkut jäivät käyttöön myöhäispronssikaudelle asti.
Tholokset levisivät minolaisten matkojen mukana Etelä-Espanjaan, missä niiden rakentaminen liittyi Los Millaresin kulttuuriin noin 3200–2600 eaa. Minolainen vaikutus levisi myös Manner-Kreikkaan. Kreikan mantereella tholos-hautoja alettiin tehdä myöhäispronssikaudella, ja ne yleistyivät noin 1500 eaa. Mykenen sivilisaation noustessa. Varhaisimmat tholos-haudat on löydetty Choirokoitíasta. Tholos-haudat liittynevät alkujaan varhaiseen Välimeren neoliittiseen kulttuuriin, joka levisi Levantista Portugaliin ja Britteinsaarille.
Tholosta jonkin verran muistuttivat Sardinian nuraghit, muutamat muut Etelä-Euroopan ja eräät hyvin varhaiset Pohjois-Mesopotamian rakennelemat.
Tholos-pyörötemppelit.
Klassisessa kreikkalaisessa arkkitehtuurissa tholos tarkoittaa pyörötemppeliä tai muuta pyöreää rakennusta. Tunnetuimpia esimerkkejä tällaisista ovat Ateenan Tholos eli Prytaneion, Delfoin Athene Pronaian pyhäkköalueen Tholos, Epidauroksen Asklepieionin Tholos sekä Olympian Filippeion.
Puu-Nurmes

Puu-Nurmes on hyvin säilynyt puutaloalue Nurmeksen kaupungissa Pohjois-Karjalassa. Puu-Nurmes on nykypäivänäkin asuttu, elävä ja hyvinhoidettu asuinalue kaupungin keskustassa. Pääosa rakennuskannasta on peruskorjattu.
Historia.
Puu-Nurmeksen aika alkoi vuoden 1876 jälkeen, Aleksanteri II aikaan, kun Nurmes oli perustettu kauppalaksi. Kauppala rakennettiin kahden järven Nurmesjärven ja Pielisen Vinkerlahden väliselle harjulle, jolla ei ollut aikaisempaa asutusta. Asemakaava oli ns. empirekaava, jonka suunnitteli Julius Basilier. Asemakaavan vahvisti Venäjän tsaari 1897. Palontorjunnan takia kadut suunniteltiin leveiksi, ja katujen varsille istutettiin paljon koivuja. Siksi Nurmes tunnetaan ”koivujen kaupunkina”. Pääosa vanhan kaupungin ydinosan rakennuskannasta on 1880-luvun ja 1930-luvun väliseltä ajalta. Talot ovat hirsirakenteisia ja vuorattu laudoilla ulkopuolelta.
Alex Pettyfer

Alexander Richard Pettyfer (s. 10. huhtikuuta 1990) on brittiläinen näyttelijä, joka on tullut tunnetuksi roolistaan Alex Riderina Anthony Horowitzin kirjaan perustuvassa elokuvassa "Alex Rider &amp; Stormbreaker".
Tausta.
Alex Pettyfer on kotoisin Isosta-Britanniasta, Hertfordshiren Stevenagestä. Hän syntyi näyttelijä Richard Pettyferille ja entiselle mallille, Lea Robinsonille (joka nykyään tunnetaan Lee Irelandinä). Hänen vanhempansa ovat eronneet ja nykyisin hänen äitinsä on naimisissa Michael Irelandin kanssa. Alexilla on myös velipuoli, James Ireland, josta on mahdollisesti tulossa maailmanluokan tenniksenpelaaja.
Ura.
Pettyfer aloitti uransa seitsemän vuoden ikäisenä, jolloin hän toimi lapsimallina tuotemerkeille, kuten "GAP", tavattuaan Ralph Laurenin eräässä lelukaupassa New Yorkissa.
Vuonna 2005, kun Pettyfer oli lopettelemassa malliuraansa, hän teki ammatillisen ensiesiintymisensä brittiläisessä televisiotuotannossa Tom Brown's Schooldays, esittäen siinä päähenkilö Tom Brownia. Kesäkuussa 2005 hänet valittiin 500 nuoren pojan joukosta näyttelemään Alex Rideriä, teini-ikäistä MI6-vakoojaa, Anthony Horowitzin kirjaan perustuvassa elokuvassa "Stormbreaker". Pettyfer olisi voinut päästä myös näyttelemään pääroolia elokuvaan Eragon, mutta hän valitsi mieluummin Alex Riderin, koska kyseinen elokuva kuvattaisiin Britanniassa ja sen lähiympäristössä, kun taas "Eragon" olisi kuvattu Tšekissä. Pettyfer pelkää nimittäin lentämistä.
"Stormbreaker"-elokuvan ensi-ilta Isossa-Britanniassa oli 21. heinäkuuta 2006.
Pettyfer ei aio ottaa vastaan Alex Riderin roolia seuraavassa elokuvassa, koska hän on jo liian vanha teinivakoojan rooliin.
Lopetettuaan "Stormbreakerin" kuvaukset Pettyfer ei puhunut elokuvasta kenellekään koulussaan. Hän noudatti kollegansa Ewan McGregorin neuvoa, joka kertoi hänelle, että yksityiselämä ja ammatti on pidettävä erillään.
Elokuvan kuvausten loputtua Pettyfer päätti jättää koulunsa ja keskittyä näyttelijänuraansa, vanhempiensa suostumuksella.
Yksityiselämä.
Pettyfer, joka kuvailee itseään urheilijaksi, asuu Windsorissa, Berkshiressä. Hän kävi Shiplake College boarding schoolia. Pettyfer harrastaa mm. hiihtoa ja jääkiekkoa.
Pettyferin lempiväri on oranssi, ja hän ei pidä jalkapallosta. Hän on seurustellut mm. Dianna Agronin ja Emma Robertsin kanssa.
Rieszin esityslause

Funktionaalianalyysissä on useita variaatioita Rieszin esityslauseesta. Alkuperäisen tuloksen funktioavaruudessa formula_1 todisti unkarilainen matemaatikko Frigyes Riesz vuonna 1909 artikkelissaan "Sur les opérations fonctionnelles linéaires" 
Yksinkertaisimmillaan Rieszin esityslause sanoo, että jokainen Hilbertin avaruus on oma duaalinsa: formula_2 Tarkemmin sanottuna ne ovat isometrisesti isomorfiset. Lause voidaan yleistää myös Banachin avaruuksille.
Hilbertin avaruudessa.
Olkoon formula_3 Hilbertin avaruus, formula_4 sen (jatkuva) duaaliavaruus (ja skalaarikunta formula_5 tai formula_6).
Tällöin jokaista funktionaalia formula_7 vastaa yksikäsitteinen formula_8, jolla pätee formula_9 kaikilla formula_10. Vastaavasti kaikilla formula_8, kuvaus formula_12 on jatkuva funktionaali.
Lineaaristen funktionaalien esityslause Cc("X"):ssä.
Seuraava lause esittää positiivisia lineaarisia funktionaaleja Cc("X"):ssä, kompaktissa joukossa jatkuvia komleksifunktioita. Borelin joukko viittaa σ-algebraan, jonka virittää avoimet joukot.
Epänegatiivinen additiivinen Borelin mitta μ lokaalisti kompaktissa Hausdorffin avaruudessa "X" on säännöllinen jos ja vain jos 
formula_13
formula_14
on voimassa kun "E" on avoin tai "E" on Borel ja μ(E) &lt; ∞.
Lause. Olkoon "X" lokaalisti kompakti Hausdorffin avaruus. Kaikille joukossa Cc("X") määritellyille positiivisille lineaarisille funktionaaleille ψ on olemassa yksikäsitteinen Borel-säännöllinen mitta μ "X":ssä, jolle
formula_15
kaikilla Cc("X")-funktioilla "f".
Puu-Juuka

Puu-Juuka on Juuan kirkonkylän vanha keskusta Juuan kunnassa Pohjois-Karjalassa. Se sijaitsee Juuanjoen ja valtatie 6:n sekä Juankoskentien välisessä kolmiossa. Puu-Juuan miljöö on arvokas kulttuurihistoriallinen kohde ja Suomessa melko harvinainen säilynyt esimerkki entisaikain kirkonkylien rakennusperinteestä. Vanhimmat alueen rakennukset ovat 1800-luvun lopulta ja 1900-luvun alusta. Osa taloista on asuintaloja, osa asuinliiketaloja ja julkisia rakennuksia. Rakennuksista löytyy mielenkiintoisia yksityiskohtia: frontoneita sekä koristeellisia ikkunanpuitteita ja räystäskonsoleja. Puu-Juuassa on 26 yksittäistä arvokasta, suojeltavaa rakennuskohdetta eri vuosikymmeniltä.
Myllymuseo.
Myllymuseo sijaitsee Juuanjoen varressa, Herralankoskella. Myllytoimintaa Herralankoskella on ollut ainakin 1870-luvulta 1950-luvulle. Museon rakennuksia ovat mylly, myllärin tupa, aitta ja sauna sekä 193 metriä pitkä uittoränni, joka on ollut käytössä 1950-luvulle saakka. Juuka-Seura perusti museon 1970-luvulla.
Historia.
Juuan kirkonkylän kohdalla oli asutusta jo 1500-luvulla. 1800-luvun loppupuolella kylä alkoi kasvaa maantien varteen ja sinne tuli kauppaliikkeitä. 
Kirja Puu-Juuasta.
Ensimmäinen Puu-Juuasta tehty kirja, "Puu-Juuan raitilta", ilmestyi vuonna 2005. Tekijä on juukalainen toimittaja Matti Puoskari.
Lähteet.
Juuan kunta elinkeinotoimi: "Kävelykierros Puu-Juua"ssa.
Tyvek

Tyvek on DuPont-yrityksen luoma synteettinen materiaali, josta valmistetaan muun muassa kertakäyttöisiä työasuja. Tyvek on verkkomaista muovikangasta, joka pitää vettä, mutta on kuitenkin hengittävää. Tyvek-asussa on vetoketju, ja asu on yleensä valkoinen. Tyvek-pukua käytetään yleensä suojaamaan muita vaatteita esimerkiksi likaantumiselta.
Kemialliselta koostumukseltaan Tyvek on kehrättyä HDPE-polyeteeniä.
Pizza Express

Pizza Express on vuonna 1984 perustettu pizzeria-ketju, joka aloitti ensimmäisenä Suomessa pizzojen kotiinkuljetuksen.
Ketjulla on Suomessa 24 pizzeriaa mm. Helsingissä, Vantaalla, Espoossa, Nurmijärvellä ja Sipoossa.
Platinum (Sony)

Platinum range eli suomeksi niin sanottu "Platinum-sarja" on Sony PlayStationin halpapelisarja PAL-alueilla, johon kuuluvat muun muassa Yhdistynyt kuningaskunta, Australia, Uusi-Seelanti ja Eurooppa.
Platinum-sarjan tunnistaa hopean/harmaan värisestä kaistaleesta pelin kotelossa. Pelin levyn etiketti ei sisällä mitään alkuperäisestä etiketistä, vaan se on korvattu yksinkertaisella kiiltävällä pinnalla, jossa keskellä etikettiä sijaitsee pelin nimi mustien reunojen ympäröimänä.
Jotta peli pääsi Platinum-sarjaan, sen oli pitänyt myydä maailmanlaajuisesti yli 600 000 kappaletta oltuaan tavallisesti vuoden markkinoilla. Myynnin saavutettua kyseisen lukeman pelistä tuli Platinum-versio ja Sony pudotti sen hinnan noin puoleen alkuperäisestä.
Tenjin-minamin metroasema

Tenjin-minamin metroasema () on Fukuokan kaupungin Chūōn suuralueella sijaitseva metroasema. Asema on ensimmäinen asema Nanakuma-linjalla Tenjin-minamin aseman päästä lukien. Asema avattiin 3. maaliskuuta 2005.
Tenjin-minamin asema sijaitsee Fukuokan keskustassa ja sen yhteydessä toimii Tenjin chikagai -kauppakatu josta on suorat yhteydet moniin keskustan kauppa- ja liike-elämän keskuksiin. Tenjin-minamin asemalta on myös Chikagai-kauppakadun kautta yhteys Tenjinin asemalle.
Asema on rakennettu kahteen kerrokseen maan alle, joista ylimmässä on lipunmyynti, kauppoja sekä portit ja alemmalla laiturit.
Tenjinin aseman läheisyydessä sijaitsevat muun muassa:
Watanabe dōrin metroasema

Watanabe dōrin metroasema () on Fukuokan kaupungin Chūōn suuralueella sijaitseva metroasema. Asema on toinen asema Nanakuma-linjalla Tenjin-Minamin aseman päästä lukien. Asema avattiin 3. maaliskuuta 2005.
Watanabe dōrin asema on saanut nimensä yhden Fukuokan päätien mukaan ja sen ympärillä sijaitseeki useita isoja hotelleja. Aseman lähistöllä sijaitsevat muun muassa:
Suomen krematoriot

Käytössä olevat.
Suomen krematoriot valmistumisvuosineen:
Suunnitteilla.
Tuhkahautausten lisääntyminen on aiheuttanut tarvetta uusien krematorioiden rakentamiselle ja vanhojen kunnostamiselle. Kuopion uudessa krematoriossa olisi tilaa toiselle uunille, mutta sen rakentamisesta ei ole tehty päätöstä. 
Vuonna 2023 tuhkattiin jo 64 prosenttia kaikista Suomen kuolleista. "Suomen Kuvalehden" mukaan uurnahautausten yleistyminen on johtanut suorastaan krematorioiden ruuhkautumiseen. Ongelma on merkittävä etenkin pääkaupunkiseudun ulkopuolella, esimerkiksi Mikkelissä, ja suurin Pohjois-Suomessa. Suomen hautaustoiminnan keskusliiton pääsihteerin mukaan vuonna 2020 Suomeen tarvittaisiin kolmesta neljään uutta krematoriota.
Yakuinin asema

Yakuinin asema () on Fukuokan kaupungin Chūōn suuralueella sijaitseva rautatie- ja metroasema. Asema on kolmas asema Nanakuma-linjalla Tenjin-Minamin aseman päästä lukien sekä toinen asema Nishitetsun Tenjin-Ōmuta-linjalla.
Metroasema avattiin 3. maaliskuuta 2005, mutta rautatieasema on alun perin valmistunut 1. kesäkuuta 1927. Asemaa ryhdyttiin muuttamaan korotetuksi 25. maaliskuuta 1995 alkaen, jotta se olisi yhteensopiva Hiraon aseman kanssa. Rakennusvaiheen aikana asemalla pysähtyivät vain pikalinjat. Rakennusvaihe loppui maaliskuussa 1996, jolloin aseman siirtyi myös lähiliikenteen käyttöön.
Yakuinin asema toimii metro- ja rautatieasemana. Rautatieasema on korotettuna ilmassa ja sen alla sijaitsee kauppoja. Metron asema sijaitsee maan alla.
Aseman lähistöllä sijaitsevat muun muassa:
Amoksisilliini

Amoksisilliini on beetalaktaami­ryhmään kuuluva antibiootti, joka luokitellaan penisilliinin puolisynteettisiin johdannaisiin aminopenisilliineihin. Amoksisilliinin teho perustuu muiden beetalaktaamien tavoin bakteerin soluseinän rakentamisessa tarvittavan peptidoglykaanin synteesin estoon. Amoksisilliinin kemiallinen kaava on C16H19N3O5S, moolimassa 365,4 g/mol ja CAS-numero 26787-78-0.
Käyttö.
Amoksisilliinia käytetään penisilliinin tavoin hoitamaan monien grampositiivisten bakteerien aiheuttamia infektioita. Se tehoaa lisäksi penisilliiniä paremmin gramnegatiivisia sauvabakteereita kuten "Haemophilus influenzae"ta vastaan. Amoksisilliini on yleensä tehokas myös "Salmonella"-, "Shigella"-, "E. coli"- ja "Listeria"-bakteereihin. Amoksisilliinia valmistetaan myös yhdistettynä beetalaktamaasientsyymin estäjään klavulaanihappoon, jolloin yhdistelmävalmisteen vaikutuskirjo on laajempi.
Amoksisilliinilla hoidetaan muun muassa välikorvantulehdusta, poskiontelontulehdusta, keuhkoputkentulehdusta, virtsatieinfektioita ja joitakin sukupuolitauteja.
Amoksisilliinille resistentit bakteerit.
Staphylococcus aureus- ja Moraxella catarrhalis -kannoista yli 90 % on resistenttejä, n. kolmannes Shigella-kannoista, 20 % H. Influenzae -kannoista, 25 % virtsan E. coli -kannoista ja suuri osa ulkomaista alkuperää olevista salmonelloista. Luonnostaan resistenttejä ovat Bacteroides fragilis, klebsiellat, indolipositiiviset proteukset, Serratia, Citrobacter ja Pseudomonas. 
Haittavaikutukset.
Yleisimmät amoksisilliinin aiheuttamat haittavaikutukset ovat ihottuma, ripuli, pahoinvointi ja vatsakivut. Lääkkeellä hoidetuista henkilöistä 1–4 prosenttia saa allergisen reaktion, joka voi ilmetä kutinana, nokkosrokkona tai angioödeemana. Harvinaisia haittavaikutuksia ovat luuydinlama, anafylaktinen reaktio ja maksa- tai munuaisvauriot.
Un giorno di regno

Un giorno di regno, ossia il finto Stanislao () on italialaisen oopperasäveltäjä Giuseppe Verdin kaksinäytöksinen ooppera, jonka italiankielisen libreton kirjoitti Felice Romani. Libretto perustuu ranskalaisen Alexandre-Vincent Pineux Duvalin näytelmään ”Les Faux Dtanislas”. Ooppera sai ensi-iltansa Milanon Teatro alla Scalassa 5. syyskuuta 1840.
"Un giorno di regno" on Verdin ensimmäinen yritys koomiseksi oopperaksi. Teos oli kuitenkin lähes täydellinen epäonnistuminen, ja siihen liittyi myös säveltäjän henkilökohtaisia ongelmia, sillä hänen puolisonsa Margherita Barezzi kuoli sävellystyön aikana. Verdi ei palannut koomisten oopperoiden säveltämiseen ennen kuin vasta uransa lopulla oopperassa "Falstaff".
Tarina.
Ooppera kertoo maanpaossa elävän Puolan kuninkaan Stanisław Leszczyńskin (Stanislaus I 1677–1766) kohtalosta. Kun hänet oli karkotettu Puolasta ja hän oli menettänyt kruununsa Saksin Fredrik Augustille, hän palasi Puolaan ranskalaisten tukemana. Stanislaus kuitenkin menetti kruununsa uudestaan kolmen vuoden kuluttua hävittyään Saksin joukoille. Hän pakeni Ranskaan.
Jaguar XJ220

Jaguar XJ220 on Jaguarin vuosien 1992–1994 välillä valmistama superauto. Se esiteltiin ensimmäisen kerran vuonna 1988 Birmingham Auto Show’ssa prototyyppinä. Nimi XJ220 johtuu siitä että sen piti päästä 220 mailin huippunopeuteen. Tätä ei kuitenkaan ihan saavutettu, sillä tuotantomalli pääsi 350 kilometrin eli 217 mailin tuntinopeuteen. Auto suunniteltiin kilpailemaan Ferrari F40:ä ja Porsche 959:ä vastaan. Auton suunnitteli Keith Helfet. Valmistusaikanaan se oli nopein sarjavalmisteinen auto. 
Autoa valmistettiin 281 kappaletta. Siitä valmistettiin myös erikoismallit XJ220 Pininfarina Brunein sulttaania varten ja XJ220 S TWR autokilpailuja varten.
Sarjatuotantomallin rakennetta muutettiin huomattavasti prototyyppiin verrattuna, suurimpina eroina keskellä sijainnut V12-moottori vaihdettiin tuplaturbolla varustetuksi V6-moottoriksi ja neliveto takavedoksi. Jo 1-vaihteella auto kulkee enimmillään 107 km/h.
Autoon tehdyt muutokset ja sen huomattavasti noussut hinta aiheuttivat ennakkotilauksen tehneiden keskuudessa niin paljon tyytymättömyyttä, että Jaguar antoi tilaajille mahdollisuuden perua tilauksensa.
XJ220 on yksi legendaarisimmista superautoista ja se esiintyy monissa videopeleissä, mm. Gran Turismo-sarjan peleissä.
Jaguar XJ220S.
Mallin S-versio sisältää tehokkaamman moottorin [507 kW (680 hv) @ 7200 r/min].
Moottorit.
Moottorina on Tom Walkingshaw Racingin kehittämä 3,5-litrainen kahdella turboahtimella varustettu V6-moottori, joka perustuu MG Metro 6R4 -ralliauton moottoriin.
Liikevoitto

Liikevoitto eli liiketulos tarkoittaa kirjanpidossa tuloslaskelman erää, joka lasketaan vähentämällä liikevaihdosta ja liiketoiminnan muista tuotoista liiketoiminnan kulut ja poistot. Liikevoitto on liiketoiminnan tulos ennen korkoja, veroja, tilinpäätössiirtoja ja voitonjakoa. Jos liikevoitto on negatiivinen, kyseessä on liiketappio.
Liikevoitto tai -tappio kertoo sen rahamäärän, joka liiketoiminnasta jäi jäljelle, kun siitä vähennetään liiketoiminnan aiheuttamat kulut. Liikevoitto on riippumaton yrityksen pääomarakenteesta. Liikevoittoa laskettaessa ei oteta huomioon lainanantajien, verottajan ja omistajien vaatimuksia. Koska liikevoitosta ei nettotulokseen verrattuna ole vähennetty veroja ja korkokustannuksia, mahdollistaa se eri veroalueilla ja erilaisilla pääomarakenteilla varustettujen yritysten kannattavuuden vertailun.
Jos yritys tekee liiketappiota, yritys ansaitsee liian vähän kattaakseen liiketoimintansa kulut. Tällöin yritys ei pysty tuottamaan korvauksia lainanantajille, verottajalle eikä omistajille.
Toisaalta nk. kertaerät ovat liiketoimintaan kuulumattomia kuluja ja menoja; myyntivoitot, työpaikkojen vähennyksistä aiheutuvat kulut, yrityksen maksamat sakot, omaisuuden arvoon tehtävät muutokset jne. Mikäli kertaeriä ei huomioida, käsitys yrityksen liiketoiminnan kehityksestä pelkän liikevoiton muutoksen perusteella ei kuitenkaan anna todellista kuvaa yrityksen tuloksesta. Siten todellisempi käsitys liikevoittoa arvioitaessa on verrata liikevoiton kehitystä ilman satunnaisia tuotto- ja kulueriä.
Liikevoittoprosentti.
Liikevoittoprosentti eli liiketulosprosentti on liiketoiminnan tulos suhteessa liiketoiminnan tuottoihin:
formula_1
Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja.
Tämä tunnusluku kuvaa yrityksen liiketoiminnan menestystä ottaen kohtuullisesti huomioon toimialojen väliset erot.
Ohjearvot.
Liikevoittoprosentin ohjeellisia arvoja ovat:
Ohjearvoihin kannattaa suhtautua varauksella. Tavoite riippuu toimialan ja liiketoiminnan luonteesta ja ansaintalogiikasta: tarvittavan pääoman määrästä, pääoman kiertonopeudesta ja siitä, kuinka paljon liiketoimintaan liittyy jalostusarvon luontia.
Nettotulos

Nettotulos on yrityksen toiminnan tulos verojen vähentämisen jälkeen.
Nettotuloksella ymmärretään tavallisesti yrityksen varsinaisen, säännöllisen toiminnan tulosta ennen tilinpäätössiirtoja tai liiketoimintaan kuulumattomia kertaluontoisia eriä (satunnaiseriä).
Nettotulos lasketaan vähentämällä liikevaihdosta muuttuvat kulut, kiinteät kulut, poistot, arvonalennukset, korkokustannukset ja verot.
"Nettotulos = liikevaihto - muuttuvat kulut - kiinteät kulut - poistot - arvonalennukset - korot - verot"
Näin laskettu nettotulos ei välttämättä ole sama kuin "kokonaistulos" tai kirjanpidon tilikauden tulos eli tuloslaskelman viimeinen rivi.
Vaihtoehtoisia laskentatapoja.
Toisinaan nettotulos voidaan ymmärtää samaksi kuin tilikauden tulos. 
Yritysanalyysissä nettotulos lasketaan ennen kertaluontoisia eriä, jos analyysin tekijä uskoo erien todella olevan vain kertaluontoisia. Erät voi myös sisällyttää nettotulokseen. Näin toimitaan esimerkiksi silloin, jos analyysin tekijä uskoo kertaluontoisena ilmoitetun tappion todellisuudessa toistuvan, jolloin hän ottaa asian huomioon vähentämällä tappion nettotuloksesta ja saa näin realistisempana pitämänsä käsityksen yhtiön tuloskunnosta.
Nettotulosprosentti.
Nettotulosprosentti tarkoittaa nettotulosta liiketoiminnan tuottoihin:
 formula_1
Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja.
Nettotulosprosentille ei aseteta yleisiä ohjearvoja. Prosentti on yrityskohtainen. Se riippuu yrityksen kilpailustrategiasta, omaisuuden rakenteesta, pääomarakenteesta ja toimialasta. Jos yrityksellä on paljon velkaa, nettotulos voi jäädä pieneksi eikä osingonmaksuvaraa jää. Jos taas yrityksellä on vähän velkaa ja suuri oma pääoma, nettotulos jää suuremmaksi, mikä onkin tarpeen, koska omistajilla on silloin suuret voitonjakotavoitteet suurelle sijoitukselleen.
Peikko (Arda)

Peikot () ovat J. R. R. Tolkienin romaaneissa esiintyviä isokokoisia olentoja, jotka ovat hyvin vahvoja, mutta vähä-älyisiä.
Skandinaavinen mytologia kuvasi peikot maagisiksi olennoiksi, joilla oli erikoistaitoja. Tolkienin peikot puolestaan olivat pahoja ja tarpeeksi älykkäitä osatakseen puhua. Skandinaavisen mytologian peikkojen tavoin myös Tolkienin peikot muuttuvat kiveksi, jos auringonvalo osuu niihin.
Peikkojen alkuperä.
Ensimmäiset peikot olivat alkuperäisen Mustan Ruhtinaan, Melkorin, luomuksia Ensimmäiseltä Ajalta. Kukaan ei tiedä miten Melkor loi ne, vaikka "Tarussa sormusten herrasta" entti Puuparta kuvaili niitä "enttien irvikuviksi", kuten örkkejä pidettiin haltioiden irvikuvina. Vaikka ei tiedetä olivatko ne tärveltyjä enttejä vai eivät, ne oli tehty rappeuttamalla jostain toisesta lajista, sillä Melkor ja Sauron eivät osanneet luoda elämää, vain turmella jo olemassaolevia olentoja.
Esiintymiset Tolkienin kirjoissa.
Kirjassa "Hobitti eli sinne ja takaisin" esiintyi kolme kivipeikkoa: Tom, Bertti ja Viljami. Kirjassa hobitti Bilbo Reppuli ja Thorin Tammikilven johtama 13 kääpiön joukko joutuu niiden vangiksi, kunnes velho Gandalf Harmaa matki niiden ääniä ja sai ne tappelemaan keskenään, kunnes aurinko nousi kivettäen peikot.
"Tarussa sormusten herrasta" Sormuksen Saattuen joutuessa Moriassa taisteluun örkkejä vastaan, he kohtaavat myös niitä avustavan luolapeikon. Vuorenpeikkoja ja "olog-hai"n edustajia osallistui Pelennorin kenttien taisteluun. Sauronin tuhouduttua suuri osa peikoista joko pakeni tai tuhoutui.
Gunnebo

Gunnebo on taajama Västervikin kunnassa Etelä-Ruotsissa. Se sijaitsee noin 12 kilometriä lounaaseen Västervikin kaupungista Verkebäcksvikenin merenlahden pohjukassa. Gunnebon asukasluku oli 938 vuonna 2010.
Gunnebon vanhasta rautaruukista on lähtöisin maailmanlaajuinen metalliteollisuusyritys Gunnebo, joka on valmistanut muun muassa nauloja, ketjuja ja verkkoaitoja. Nykyisin se on jakautunut materiaalinkäsittelyjätti Crosbyn omistamaan Gunnebo Industries -yhtiöön (nostoketjut ja -laitteet) ja Gunnebo AB:hen, joka on erikoistunut erilaisiin turvallisuusalan ja kulunvalvonnan laitteisiin.
Puuttuvan muuttujan harha

Puuttuvan muuttujan harha () on tilastotieteessä tilastollisen mallin harha, joka aiheutuu olennaisten selittävien muuttujien puuttumisesta mallista. Tällöin estimoitu malli poikkeaa todellisesta mallista, ja lineaarisen mallin tapauksessa estimaattori on sekä harhainen että tarkentumaton.
Jos seuraavat ehdot täyttyvät, kärsii lineaarinen regressio puuttuvan muuttujan harhasta:
Wooldridgen (2002) mukaan puuttuvan muuttujan harhaa voidaan käsitellä seuraavilla tavoilla: 
Esimerkki.
Oletetaan, että todellinen malli on muotoa:
formula_3 
ja että muuttujaa formula_4 ei havaita tai muusta syystä oteta malliin. Jos kiinnostuksen kohteena on muuttujan formula_1 vaikutus muuttujaan formula_6, saatetaan estimoida malli
formula_7
Tällöin estimaattori on muotoa
formula_8
jossa jälkimmäinen termi on harhan suuruus. Harha poikkeaa nollasta, jos formula_1 ja formula_4 ovat korreloituneita. Harhan suunta riippuu korrelaatiosta sekä muuttujan formula_4 vaikutuksen suunnasta muuttujaan formula_6.
Kirjallisuutta.
&lt;br&gt;
Kalle Österlund

Kalle Österlund (s. 21. lokakuuta 1921 Turku – 23. helmikuuta 2007 Helsinki) oli suomalainen lastenlääkäri. Hän oli julkisuudessa television alkuaikojen ohjelmassa "TV-kotilääkäri", jota tehtiin yli 30 vuotta.
Österlund oli koulutukseltaan lääketieteen ja kirurgian tohtori sekä lastentautien ja vastasyntyneiden erikoislääkäri. Hän toimi lastenlääkärinä Helsingin yleisessä sairaalassa 1955–1958 sekä vuodesta 1963 Helsingin yliopistollisen keskussairaalan Naistenklinikalla.
Österlund kuoli 85-vuotiaana. Hänen hautansa on Hietaniemen hautausmaan uurnalehdossa.
Palkintoja ja tunnustuksia.
Vuonna 1981 Österlundille myönnettiin Valtion tiedonjulkistamispalkinto toiminnasta lääketieteen popularisoijana, ja vuonna 1984 hän sai Duodecim-seuran ensimmäisen Tiedottajapalkinnon. Österlund sai professorin arvon 1988.
Österlundin puoliso oli Liisa Österlund.
Umbar

Umbar on fiktiivinen paikka J. R. R. Tolkienin luomassa Keski-Maassa. Se on suuri satama Gondorin eteläpuolella.
Umbar oli tunnettu laivastostaan ja Umbarin asukkaita kutsuttiin yleisesti Umbarin merirosvoiksi.
Vuonna 2758 Kolmatta aikaa Umbar liittyi massiiviseen yhteishyökkäykseen Haradin joukkojen rinnalle Gondoria ja Rohania vastaan.
Umbarin laivasto tuhoutui suurelta osin 29 vuotta myöhemmin kun Aragorn (esiintyi silloin peitenimellä "Thorongil") Gondorin käskynhaltijan Ecthelion II:n komennossa johti joukkonsa etelään ja poltti Umbarin tappaen samalla sataman kapteenin.
Sormuksen sodan aikaan Umbar ei ollut vielä täysin toipunut tästä tappiosta, mutta kykeni silti lähettämään "viisikymmentä suurta alusta ja lukemattomia pienempiä aluksia" Gondorin rannikon kimppuun ja vetämään puoleensa merkittävät joukot Minas Tirithstä. Umbar hävisi jälleen Aragornille sekä Kuolleiden Armeijalle. Barad-dûrin kaatumisen myötä heikentynyt ja voitettu Umbar lopulta menetti itsenäisyytensä ja alistui kuningas Elessarin kruunun alle.
Hohe Tauern

Hohe Tauern on Keski- ja Länsi-Itävallassa sijaitseva vuorijono. Se on osa Alppeja. Monet Hohe Tauernin huipuista ovat Itävallan korkeimpia, etenkin Tirolin osavaltiossa, jossa sijaitsee myös Itävallan korkein vuori, Großglockner (3 798 m). Hohe Tauernin alueella sijaitsee myös Itävallan ja koko Itä-Alppien pisin jäätikkö, Pasterze.
Vuoristossa on 1981 perustettu Hohe Tauernin kansallispuisto. Alueella on jäätiköitä ja järviä, sekä jokia, joita hyödynnetään tehokkaasti vesivoimassa.
Arthur M. Schlesinger Jr.

Arthur Meier Schlesinger Junior (alk. "Arthur Bancroft Schlesinger", 15. lokakuuta 1917 Columbus, Ohio Yhdysvallat – 28. helmikuuta 2007 New York City, New York) oli yhdysvaltalainen historioitsija ja yhteiskuntakriitikko ja kuului demokraattien vasemmistosiipeen. Hän tutki teoksissaan yhdysvaltalaisten poliittisten johtajien, kuten Franklin D. Rooseveltin, John F. Kennedyn, Robert Kennedyn ja Andrew Jacksonia ympärillä olleiden miesten liberalismia. Hän työskenteli presidentti John F. Kennedyn lehdistöavustajana.
Schlesinger kuului älymystöperheeseen, jossa historian arvostus oli perinteenä. Hänen isänsä Arthur Meier Schlesinger, Sr. oli myös historioitsija.
Schlesinger vaikutti merkittävästi liberaaliteoriaan ja oli intohimoinen Kennedy-tyylisen liberalismin puolestapuhuja. Häntä ihailtiin nokkeluudestaan, oppineisuudestaan ja omistautumisestaan liberalismin historian ja luonteen hahmotteluun. Hän toimi professorina ensin Harvardin yliopistossa ja sitten New Yorkin kaupunginyliopistossa.
Schlesinger oli mukana Yhdysvaltain poliittisessa keskustelussa aina viimeisiin vuosiinsa asti. Vuonna 2004 hän julkaisi viimeisen kirjansa, joka käsitteli George W. Bushin Irak-politiikkaa.
Schlesinger sai kahdesti urallaan Pulitzer-palkinnon. Vuonna 1946 hän sai palkinnon parhaasta historiankirjasta ("The Age of Jackson") ja vuonna 1966 parhaasta elämäkerrasta ("A Thousand Days"). Lisäksi Schlesingerille on myönnetty National Book Award kahdesti. Hän oli tunnettu tehokkaasta työtahdistaan ja ehti kirjojen ohella kirjoittaa tuhansia lehtiartikkeleita.
Schlesinger kuoli 28. helmikuuta 2007 sydänkohtaukseen.
Varjovuoret

Varjovuoret ("Ephel Dúath") ovat vuoristo J. R. R. Tolkienin kuvitteellisessa Keski-Maassa.
Varjovuoret ovat vuorijono Mordorin länsi- ja eteläpuolella. Niiden sindarinkielinen nimi "Ephel Dúath" tarkoittaa "tumman varjon ulompia aitoja". Varjovuoret kohtaavat Ered Lithuin Morannonissa (Mustalla Portilla), joten ne käytännössä sulkevat Mordorin sisäänsä kolmelta puolelta. Minas Morgulin kaupunki suojetaa sen suurinta laakso, jota kutsutaan myös "Nimettömäksi laaksoksi", joka sisältää kirotun joen Morgulduin.
Morgulduin pohjoisrannalta lähtevät osittain piilossa olevat portaat Cirith Ungolin huipulla olevaan torniin. Myös Durthangin linna sijaitsi Varjovuorilla.
Gramsh

Gramsh (albaniaksi myös "Gramshi") on kaupunki Elbasanin maakunnassa Keski-Albaniassa. Kaupunki sijaitsee Devoll-joen laaksossa 40 kilometriä Elbasanista etelään. Kaupungin asukasluku on 8 440 (vuonna 2011).
Osmanivallan aikaan kaupunki oli pieni markkinapaikka. Kommunistivallan aikaan perustettiin ruoka-, alkoholi- ja ennen kaikkea ammustehtaita ja Gramshista tuli pieni kaupunki.
Pukkilan kartano

Pukkilan kartano () on Piikkiössä Kaarinassa sijaitseva kartanomuseo. Kartano oli 1540-luvulta aina 1720-luvulle Bock-suvun hallussa. Kartanon nykyinen rokokootyylinen päärakennus, jonka rakennutti kartanoa tuolloin omistanut hovioikeudenneuvos, myöhempi Turun ja Porin läänin maaherra Christoffer Johan Rappe, on vuodelta 1762. Päärakennuksen pohjakaava perustuu Carl Wijnbladin vuonna 1755 julkaisemiin mallipiirustuksiin, jossa esimerkiksi ikkunat ovat 20-ruutuiset 
Museo esittelee 1700-luvun yläluokan asumisoloja. Museovirasto remontoi tilan rakennukset alkuperäiseen ulkoasuunsa vuosina 1965–1970 ja avasi kartanon yleisölle vuonna 1970. Pukkilan kartanomuseo on myös yksi Suomen valtakunnallisesti merkittävistä rakennetuista kulttuuriympäristöistä. 
Yhdistyneiden kansakuntien päivänä 2017 kerrottiin, että Kiinteistöosakeyhtiö Pukkilan Kartano on ostanut tilan maineen 400 000 euron hinnalla. Uuden omistajan oli määrä tarjota toimitiloja kartanokokonaisuudessa perinnerakentamisen alalla toimiville yrityksille ja myös muille ko. miljöötä arvostaville toimijoille. 2020-luvulla toiminta perinnerakentamiseen painottuvana yrityskeskuksena jatkui.
Olavi Siippainen

Otto Olavi Siippainen (15. heinäkuuta 1915 Kuopio – 1. marraskuuta 1963 Siilinjärvi) oli suomalainen prosaisti ja runoilija.
Elämä.
Siippainen syntyi kuopiolaiseen työläisperheeseen, hänen vanhempansa olivat maalari Otto Siippainen ja Anna Kustaava Happonen. Siippainen oli naimisissa 1938–1945 toimittaja Lempi Maria Thuren ja vuodesta 1946 runoilija Laura Latvalan kanssa. Näistä liitoistaan hänellä oli yhdeksän lasta. 
Siippainen kävi kansakoulun ja puolitoista vuotta Kuopion lyseota. Tämän jälkeen hän työskenteli eri ammateissa kuten äitinsä apulaisena tulitikkutehtaassa, juoksupoikana, rotaatioapulaisena, latomossa, postinkantajana, laudan lastaajana, asevarikolla, ammattikalastajana, puusepäntehtaassa ja vaneritehtaassa. Hän haaveili jo tuolloin kirjailijan urasta ja luki paljon kirjastosta lainaamiaan teoksia, hänen suosikkikirjojaan olivat muun muassa Knut Hamsunin "Nälkä", Jack Londonin "Martin Eden" ja Toivo Pekkasen "Tehtaan varjossa". Vuosina 1935–1936 Siippainen opiskeli Työväen Akatemiassa ja työskenteli sen jälkeen toimittajana ensin Kajaanissa ja Varkaudessa ja 1938–1940 "Savon Työmiehessä". 
Talvi- ja jatkosotiin Siippainen osallistui tk-miehenä. Sodan jälkeen hän toimi vapaana kirjailijana ja lehtimiehenä. Hän kirjoitti pakinoita ja kolumneja eri lehtiin ja toimi Suomen Sosialidemokraatin ja Sosialistisen Aikakauslehden kirjallisuusarvostelijana 1945–1947. Siippainen kirjoitti lehtijuttujaan eri nimimerkeillä kuten Iloinen, Petteri, Kaaleppi, Karho Otto, Kimpinen, Kimpinen Kalle, Mäikiä Urmas, O. S., O. S-nen, Robin Hood, Saarto Olavi, Svejk ja Uolevi. 1940-luvun lopulla hän asui Helsingissä ja osallistui Urania-piirin toimintaan. Tähän taidefilosofiaa ja klassista musiikkia harrastaneeseen piiriin kuuluivat muun muassa Eino Krohn, Kai Laitinen, Lassi Nummi, Lasse Heikkilä, Bo Carpelan, Paavo Rintala ja Jouko Tyyri. 
Viimeiset vuotensa Siippainen asui ensin Joensuun lähellä Paiholassa 1952–1959 ja sitten Siilinjärvellä 1959–1963. Siippainen kuoli sydänkohtaukseen Siilinjärvellä.
Kirjallinen tuotanto.
Siippainen liittyi työläiskirjailijoiden Kiila-ryhmään 1937 ja oli mukana Kiilan mainitun vuoden albumissa. Heti 1940-luvun alussa hän jäi pois yhdistyksen toiminnasta, vaikka ei koskaan virallisesti eronnutkaan siitä. Esikoisteoksensa "Nuoruus sumussa" Siippainen julkaisi 1940, mutta jo sitä ennen hän oli osallistunut runoantologiaan "Vaella nuoruus" (1939).
Eorl

Eorl Nuori on fiktiivinen henkilö J. R. R. Tolkienin Keski-Maassa. Eorl oli Éothéodin ruhtinas ja Rohanin ensimmäinen kuningas vuosina 2510 - 2545 Kolmatta Aikaa. Eorl oli Eorlin huoneen perustaja.
Yksi merkittävimpiä seikkoja Eorlin valtakaudella oli hänen odottamaton saapumien Celebrantin Kenttien Taisteluun, jossa Eorl johdatti joukkonsa Gondorin apuun. Eorlia voidaan pitää tämän taistelun merkittävänä sankarina ja sen johdosta Cirion, Gondorin käskynhaltija lahjoitti Eorlille Calenardhonin maita. Eorl nai kansansa näille maille ja nousi Rohanin ensimmäiseksi kuninkaaksi. 
Eorlia kutsutaan Nuoreksi, koska hän nousi valtaan vain 16-vuotiaana ja säilytti nuorekkaan ulkonäkönsä koko valtakautensa ajan.
Eorl kuoli taistelussa Itäläisiä vastaan.
Fritz-Hugo Backman

Fritz-Hugo Backman (28. helmikuuta 1907 Berliini, Saksa – 8. huhtikuuta 1993 Helsinki) oli suomalainen näyttelijä ja teatterinjohtaja. Backman näytteli 1920- ja 1930-luvuilla Helsingissä, Viipurissa ja Tampereella ja toimi sitten teatterinjohtajana Porin Teatterissa 1943–1947, Lahden kaupunginteatterissa 1947–1953 ja 1959–1963 sekä Hämeenlinnan kaupunginteatterissa 1963–1965. Suomen Kansallisteatterissa Backman teki parikymmentä roolia vuosien 1938 ja 1972 välisenä aikana.
Backmanilla on nimiosa elokuvassa "Herra Lahtinen lähtee lipettiin" (1939). Neljä vuotta aiemmin häntä oli kaavailtu sankariosaan Valentin Vaalan komediaan "Kun isä tahtoo...", mutta osaan päätyi ohjaaja itse. Enimmäkseen Backmanin elokuvatyöt ovat sivuosia. Vuoden 1968 "Täällä Pohjantähden alla" -elokuvassa hän näyttelee apteekkari Dahlbergiä. Vuonna 1954 Backman ohjasi Tampereella toimivalle Pyynikin kesäteatterille Wilhelm Meyer-Försterin näytelmän "Vanha Heidelberg". 
Fritz-Hugo Backmanille myönnettiin Pro Finlandia -mitali vuonna 1962. Hänen äitinsä oli suomalaisen teatterin uranuurtaja Mia Backman ja puolisonsa vuodesta 1947 alkaen näyttelijä Asta Backman.
Yakuin ōdōrin metroasema

Yakuin ōdōrin metroasema () on Fukuokan kaupungin Chūōn suuralueella sijaitseva metroasema. Asema on neljäs asema Nanakuma-linjalla Tenjin-Minamin aseman päästä lukien. Asema on avattu 3. helmikuuta 2005.
Aseman lähistöllä sijaitsevat muun muassa:
D’Spayre

D’Spayre on Marvel-kustantamon sarjakuvissa esiintyvä demoni. D’Spayren ensiesiintyminen tapahtui "Marvel Team-Up" -julkaisun numerossa 68 (1978). Hahmon loivat käsikirjoittaja Chris Claremont ja piirtäjä John Byrne.
Suomessa D’Spayre esiintyi ensimmäisen kerran "Hämähäkkimies Special II" -julkaisun toisessa numerossa (1989).
Konvergenttinen evoluutio

Konvergenttinen tai konvergentti evoluutio eli "yhdentyvä lajinkehitys" () tarkoittaa evoluutioprosessia, jossa eliöt, jotka eivät ole toisilleen läheistä sukua, ovat kehittyneet itsenäisesti rakenteiltaan tai toiminnoiltaan erittäin samankaltaisiksi, koska ovat joutuneet sopeutumaan samankaltaiseen ympäristöön tai ekolokeroon. Samankaltaisten sopeumien kehittymisen syynä ovat samankaltaiset valintapaineet. Konvergentin evoluution seurauksena syntyy analogisia rakenteita.
Kulttuurievoluutiossa konvergentti evoluutio on ilmiö, jossa samanlaiset olosuhteet johtavat samankaltaisiin kulttuurisiin toimintatapoihin, vaikka ihmiset ovatkin peräisin muutoin eri kulttuureista.
Konvergentista evoluutiosta esimerkkeinä toimivat lepakoiden, lentoliskojen ja lintujen siivet. Ne kaikki tuottavat samankaltaisen toiminnon ja niiden rakenteissa on yhteneväisyyksiä, mutta ne ovat toisistaan erillään kehittyneitä. Myös silmä on kehittynyt itsenäisesti moneen kertaan eri eliöryhmille.
Historia.
Charles Darwinin ajoista asti on tiedetty, että samankaltaisilla eliöillä ei välttämättä ole samankaltaisia esi-isiä. Kalan, nisäkkään ja mustekalan silmissä on paitsi samanlaisia rakenteita, myös eroa perusmuodoissa. Siitä voidaan päätellä että niillä ei ole yhteistä silmällistä esi-isää. Geeniperimän vertailu on lisännyt tietoa luonnon konvergensseista.
Samanlaisten piirteiden syntyminen toisistaan erillään on vaikeuttanut eliöiden luotettavaa luokittelua. Toisaalta luonnonvalinnan rajoista ja toiminnoista kiinnostuneet biologit käyttävät konvergenssia saadakseen tietoa siitä, minkälaiset ratkaisut ovat luonnonvalinnalle välttämättömiä ja helppoja. Koska konvergenttien rakenteiden samanlaiset piirteet johtuvat siitä että luonnonvalinta on valikoinut ne, piirteiden samanlaisuudet osoittavat piirteen hyötyyn eikä neutraaliin variaatioon. Lisäksi jos jokin konvergentti piirre ilmestyy useisiin eri sukulinjoihin, se kertoo siitä että luonnonvalinnan on suhteellisen helppo tuottaa kyseistä ominaisuutta.
Sakurazakan metroasema

Sakurazakan metroasema () on Fukuokan kaupungin Chūōn suuralueella sijaitseva metroasema. Asema on viides asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.
Aseman lähistöllä sijaitsevat muun muassa: